Lietuviško roko šventė

Lietuviško roko šventė – roko renginys, vykęs nuo 1987 m. iki 1990 m. Lietuvoje.

 Istorija 

 1987 m. 
1987 m. balandžio 10-12 d. Kauno sporto halėje įvyko pirmoji Lietuviško roko muzikos šventė. Ją organizavo LLKJS Kauno miesto komitetas. Inicijavo „Rondo“ ansamblio dalyviai Alvidas ir Gintautas Tautkai. Pirmą dieną pasirodė sunkiojo roko ir heavy metal stiliaus grupės. Antrą dieną – lengvesnio stiliaus grupės. 3 dieną – grupės iš 1986 m. geriausiųjų dešimtuko, sudaryto respublikos diskotekininkų. Šventėje dalyvavo 21 grupė (7 Kauno, 6 Vilniaus, po 2 iš Biržų ir Pasvalio ir po 1 iš Šiaulių, Zarasų, Šakių bei Trakų). Grupės atliko po tris kūrinius: „Rondo“ (Kaunas), „Dinamo“ (Egidijus Sipavičius) (Kaunas), „Kardiofonas“ (Kaunas), „Tigro metai“ (Kaunas), „Horoskopas“ (Kaunas), „Medium“ (Vilnius), „Veidrodis“ (Vilnius), „Roko laboratorija“ (Vilnius), „Portalas“, „Artelė“ (Biržai), „Laiptai“ (Pasvalys), „Plentas“ (Pasvalys), „Vairas“ (Šiauliai), „Kvadratas“ (Zarasai), „Impulsas“ (Džordana Butkutė) (Šakiai), „Labirintas“ (Vilija Grigonytė) (Trakai) ir kt.

 1988 m. 
Antroji Lietuviško roko muzikos šventė, kurią organizavo LLKJS Kauno miesto komitetas, jaunimo muzikos klubas „Baltica“, renginio iniciatoriai ir organizatoriai – Alvidas Tautkus, Alfredas Kukaitis ir kt., vyko 1988 m. kovo 10-13 d. Kauno sporto halėje. Šventėje dalyvavo 26 grupės iš Vilniaus, Kauno, Šiaulių, Kėdainių, Klaipėdos, Mažeikių, Panevėžio, Telšių, Pasvalio, Šakių, Varėnos, Druskininkų ir Jonavos, kurios atliko po 3 dainas. 1 dieną – svečių teisėmis pasirodė „SBS“ (Vilnius), „Palata – 3“, „Pagonys“, „Drama“ (Kaunas), „Bix“ (Šiauliai), „Siena“ (Varėna), „Tigro metai“ (Kaunas), „Coda“ (Jonava). Antrą dieną, kuri buvo skirta sunkiajam rokui ir metalui, pasirodė „Faktas“ (Vilnius), „Piligrimas“ (Kaunas), „Ramybės skveras“ (Kėdainiai), „Plackartas“ (Vilnius), „Horoskopas“ (Kaunas), „Orkus“ (Kaunas). 3 diena, kuri buvo skirta poprokui, pasirodė „Tu ir aš“, „Žėrutis“ (Klaipėda), „Rondo“ (Kaunas), „Sekmadienis“ (Mažeikiai), „Vaivorykštė“ (Panevėžys), „Impulsas“ (Šakiai). 4 dieną, kuri buvo skirta alternatyvinei muzikai, pasirodė „Laiptai“ (Pasvalys), „Ad libitum“ (Vilnius), „Dilema“ (Telšiai), „Veto bank“ (Kaunas), „Kardiofonas“ (Kaunas), „Antis“ (Vilnius).

 1989 m. 

Trečioji Lietuviško roko muzikos šventė, kurią trečią kartą organizavo LLKJS Kauno miesto komitetas ir jaunimo muzikos klubas „Baltica“, vyko 1989 m. kovo 10-13 d. Kauno sporto halėje. Pirmą dieną pasirodė „Sekančią dieną“ (Gargždai), „Rokai“ (Rokai), „Svaras – 409“ (Alytus), „Va bank“, „Faktas“ (Vilnius), „Orkus“ (Kaunas). 2 dieną, kuri buvo skirta poprokui, pasirodė „Raktas“ (Mažeikiai), „Inkognito“ (Kaišiadorys), „Impulsas“ (Šakiai), „Vizitas“ (Šiauliai), „Sekmadienis“ (Mažeikiai), „Veidrodis“ (Vilnius), „Poliarizuoti stiklai“ (Vilnius), „Sfera“ (Panevėžys). 3 dieną, kuri buvo skirta alternatyvinei muzikai, pasirodė „Antis“ (Kaunas), „Alla breve“ (Irena Starošaitė), „Premjera“ (Vilnius), „Prognozė“ (Klaipėda), „T.F.U.“, „Veto bank“ (Kaunas), „Laiptai“ (Pasvalys), „Combo“ (Džordana Butkutė), „Studija“ (Klaipėda), „Iš ten“ (Kaunas) .

 1990 m. 
Ketvirtoji Lietuviško roko muzikos šventė, kurią organizavo jaunimo susivienijimas „Baltica“, vyko 1990 m. kovo 17-18 d. Kauno sporto halėje. Šventėje dalyvavo 22 grupės. 1 dieną pasirodė „Arka“, „Senas kuinas“ (Vilnius), „TAZZ“ (Kaunas), „Už Tėvynę“ (Vilnius), „Iš ten“ (Kaunas), „Dilema“ (Telšiai), „Porcelianas“ (Kaunas), „Orkus“ (Kaunas), „D.A.17“ (Vilnius), „SBS“ (Vilnius), „Katedra“ (Vilnius), „NNB“ (nepasirodė dėl organizatorių aplaidumo). 2 dieną pasirodė „Coda“ (Kaunas), „Prognozė“ (Klaipėda), „Modus“ (Kaunas), „Veto bank“ (Kaunas), „Stagnatai“ (Šiauliai), „Polli Proff Boys“ (Panevėžys), „Sekmadienis“ (Mažeikiai), „Faktas“, (Vilnius), „Kraw“ („Crow“) (Vilnius), „Rondo“ (Kaunas)Straipsnyje „Mizaras, Virginijus. Šventė, kurios nereikia pančioti: [Apie artėjančią IV Lietuviško roko muzikos šventę Kaune] // Lietuvos rytas. – 1990. – Kovo 10. – P.3.“ yra minimos ir šiek tiek kitokios grupės, t. y. „D.A.V.“, „Poliprof“, „Porcelianas“, „Faktas“, „Iš ten“, „Arka“, „D.A.-17“, „O’key“, „Dilema“, „Veto bank“, „TAZZ“, „Senas kuinas“, „Prognozė“, „Už Tevynę“, „NNB“, „Modus“, „Rondo“, „Katedra“, „Coda“, „SBS“, „Sekmadienis“ ir „Orkus“..

 Išnašos 

 Literatūra 
 Radvilas, Gediminas. Lietuviško roko muzikos šventė [Apie šventę Kaune] // Komjaunimo tiesa. – 1987. – Gegužės 9 d.: iliustr.
 Rinkevičiūtė, Daiva. Rokas tiesia savo kelią [Apie II Lietuviško roko muzikos šventę Kaune] // Komjaunimo tiesa. – 1988. – Kovo 19.: iliustr.
 Kukaitis, Alfredas. Roko muzikos šventei pasibaigus: [Apie II Lietuviško roko muzikos šventę Kaune: su red. prierašu] // Kauno tiesa. – 1988. – Kovo 19. – P. 5.
 Klova, Algirdas. Rokas sporto halėje [Apie II Lietuviško roko muzikos šventę Kaune] // Kalba Vilnius. – 1988. – Kovo 25. – P. 5.: iliustr.
 Groti ir protingai kalbėti: [Apie II Lietuviško roko muzikos šventę Kaune: Pasisakymai] // Nemunas. – 1988. – Nr. 5. – P. 30-31. iliustr. – Aut.: Vidmantas Valiušaitis, Vidmantas Beitnaras.
 Klova, Algirdas. Kas atsitiko? Nejaugi persisotinome roku? [Pokalbis su kompozitoriumi A. Klova apie III Lietuviško roko šventėje dalyvavusius jaunimo ansamblius] // Komjaunimo tiesa. – 1989. – Kovo 18.: iliustr.
 Roko ir pop muzikos arena // Melomanas. - 1989 Nr. 1. - Sausis - Kovas. - P. 9.
 Mizaras, Virginijus. Šventė, kurios nereikia pančioti: [Apie artėjančią IV Lietuviško roko muzikos šventę Kaune] // Lietuvos rytas. – 1990. – Kovo 10. – P. 3.
 Mizaras, Virginijus. Druska į lietuviško roko katilą: [Apie IV Lietuviško roko muzikos šventę Kaune] // Lietuvos rytas. – 1990. – Kovo 24.: iliustr.
 Beitnaras, Vidas. Nešventiška šventė: [Apie IV Lietuviško roko muzikos šventę Kaune] // Kauno tiesa. – 1990. – Kovo 28.: iliustr.
 Klova, Algirdas. Reikalinga renimacija!: [Apie IV Lietuviško roko muzikos šventę Laune] // Kalba Vilnius. – 1990. – Balandžio 6.: iliustr.

Kategorija:Rokas
Kategorija:Lietuvos muzikos istorija
Kategorija:Muzikiniai renginiai